LXVI. *  Monasterii Montis Majoris privilegia, apud Arelatem petente Guillelmo abbate confirmat. In illo diplomate recensentur ea quae concessione pontificum, liberalitate principum vel oblatione fidelium collata fuerant, in his castrum Biduini cum suis appendicibus, quod jurisdictionis S. Romanae Ecclesiae esse dicitur, « ea lege ut ex hac possessione librae thuris per quinquennium tres, et ex ipso monasterii capite per singulos annos Merguliensis monetae solidi quatuor Lateranensi Ecclesiae persolverentur. » Ad haec monasterium S. Martini de Alamonte, et in comitatu Regensi castrum Crisellum et monasterium Stabloni eidem abbatiae confirmatur. « Scriptum per manum Petri notarii regionarii sacri palatii; » et post papae subscriptionem: « Datum per manum Joannis S. R. E. diaconi cardinalis,  V  Kal. Martii, indict.  X,  Incarnationis Dominicae anno 1102, pontificatus autem domini Paschalis papae  III. »
[MABILL. Annal. Bened. V, 454. Fragm.]